Julian Holloway

Actor ac artist llais o Loegr oedd Julian Robert Stanley Holloway (24 Mehefin 1944 – 16 Chwefror 2025). Roedd yn fab i'r actor a'r canwr comedi Stanley Holloway a'r actores Violet Lane ac yn dad i'r awdur a'r cyn fodel Sophie Dahl.

Gan ddechrau yn 1962 cafodd yrfa hir ym myd teledu a ffilmiau yn y Deyrnas Unedig. Ymddangosodd mewn sawl ffilm Carry On. Roedd hefyd yn artist llais llwyddiannus, yn bennaf yn yr Unol Daleithiau.

Yn 1971 priododd â Zena Walker, ond ysgarasant yn fuan wedyn. Yn 1976, cafodd berthynas fer â Tessa Dahl, merch Patricia Neal a Roald Dahl. Arweiniodd y berthynas at un ferch, yr awdur a'r cyn fodel Sophie Dahl, a aned y flwyddyn ganlynol. Ym 1991 priododd â'r actores Debbie Wheeler. Daeth y briodas i ben drwy ysgariad yn 1996.

Cyfeiriadau

Dolenni allanol
 Julian Holloway ar wefan yr Internet Movie Database

Categori:Actorion yr 20fed ganrif o Loegr
Categori:Actorion yr 21ain ganrif o Loegr
Categori:Actorion llais o Loegr
Categori:Genedigaethau 1944
Categori:Marwolaethau 2025
Categori:Pobl addysgwyd yn Ysgol Harrow
Categori:Pobl o Swydd Rydychen